Bellum rusticum Germanicum
Bellum rusticum Germanicum (Theodisce Deutscher Bauernkrieg) fuit seditio in terris linguae Theodiscae in Europa Media anno 1524–1525 late diffusa. A copiis nobilitatis suppressa est, quae usque ad 100 000 rusticorum paene vel invalide armatorum trucidaverunt. Superstites, qui gravibus poenis affecti sunt, fines eorum consecuti non sunt. Bellum fuit maxima seditio Europaea ante res novas Francicas anno 1789. Seditio quaedam principia reformationis Protestanticae modo ortae receperat, quibus rustici se libertatem ac vim politicam nacturos speraverunt. Historici indolem ac causas seditionis varie interpretantur.